|  |
| --- |
| REPUBLIKA HRVATSKA  **ŠIBENSKO-KNINSKA ŽUPANIJA**  Slika na kojoj se prikazuje tekst, isječak crteža  Opis je automatski generiran  **G R A D Š I B E N I K**  **Upravni odjel za društvene djelatnosti** |

**J A V N I N A T J E Č A J**

**za predlaganje financiranja programa/projekata/aktivnosti „Neformalne akcije i inicijative mladih“ Grada Šibenika za 2023. godinu**

**UPUTE ZA PRIJAVITELJE**

**Datum objave natječaja: 02. studenog 2023.**

**Rok za dostavu prijava na natječaj: 17. studenog 2023.**

Sadržaj

[**I.** **JAVNI NATJEČAJ ZA DODJELU FINANCIJSKIH POTPORA NEFORMALNIM AKCIJAMA I INICIJATIVAMA MLADIH** 3](#_Toc149827014)

[**1.Priroriteti za dodjelu sredstava:** 3](#_Toc149827015)

[**1.1.** **Tko se može prijaviti?** 3](#_Toc149827016)

[**2.Što se može prijaviti?** 4](#_Toc149827017)

[**3. Što se ne može prijaviti?** 4](#_Toc149827018)

[**4.Trajanje inicijative:** 4](#_Toc149827019)

[**5. Visina financijske podrške** 4](#_Toc149827020)

[**6. Kako se prijaviti?** 4](#_Toc149827021)

[**6.1.** **Obrasci za prijavu programa, projekata i aktivnosti** 5](#_Toc149827022)

[**7.** **PROCJENA PRIJAVA I DONOŠENJE ODLUKE O DODJELI SREDSTAVA** 5](#_Toc149827023)

[**7.1.**   **Pregled prijava u odnosu na propisane uvjete Javnog natječaja** 5](#_Toc149827024)

[**7.2.**  **Procjena prijava koje su zadovoljile propisane uvjete javnog natječaja** 6](#_Toc149827025)

[**7.3.**  **Obavijest o donesenoj odluci o dodjeli financijskih sredstava** 6](#_Toc149827026)

[**8. POPIS NATJEČAJNE DOKUMENTACIJE** 6](#_Toc149827027)

Grad Šibenik poziva neformalne skupine mladih od 15 do 30 godina starosti koje imaju prebivalište na području grada Šibenika s ciljem povećanja sudjelovanja mladih u procesima lokalnog razvoja.

# **JAVNI NATJEČAJ ZA DODJELU FINANCIJSKIH POTPORA NEFORMALNIM AKCIJAMA I INICIJATIVAMA MLADIH**

Cilj ovog područja Javnog natječaja je stvoriti uvjete za realizaciju ad hoc akcija i inicijativa mladih.

Ad hoc akcije i inicijative su jednokratne podrške u cilju reagiranja na trenutne potrebe u gradu Šibeniku čiji su nositelji mladi volonteri u dobi od 15 do 30 godina starosti, tj. neformalno udruživanje mladih koji žele javno djelovati radi rješavanja nekog konkretnog problema (pitanja) u lokalnoj zajednici.

Ovim Javnim natječajem Grad Šibenik poziva:

**- neformalne skupine mladih od 15 do 30 godina starosti na dan objave Natječaja (najmanje 3 osobe, a najviše 5 osoba);**

-oni koji imaju ideje i sposobni su poboljšati uvjete života mladih u zajednici u kojoj žive;

-mladi koji su aktivni i imaju volju, prijatelje, susjede i druge koji su spremni učiniti nešto za sebe i svoju zajednicu;

-mladi koji nisu članovi upravljačkih struktura organizacija profitnog ili neprofitnog sektora te članovi Savjeta mladih ili zaposlenici u službama grada;

# **1.Priroriteti za dodjelu sredstava:**

-mladi koji imaju prebivalište na području grada Šibenika

-provode ideje kojima zadovoljavaju javne potrebe od interesa za grad te pridonose razvitku i općem napretku grada, te promiču njegov položaj i ugled

-pridonose rješavanju pitanja (problema) mladih koji su važni za lokalnu zajednicu

# **Tko se može prijaviti?**

Volonteri u dobi od 15 do 30 godina starosti, tj. neformalno udruživanje mladih koji žele javno djelovati radi rješavanja nekog konkretnog pitanja (problema) u lokalnoj zajednici. Obzirom da je riječ o neformalnim oblicima organiziranja, prijavu na Javni natječaj mogu predati isključivo fizičke osobe.

Neformalno udruživanje pojedinaca mora predočiti pisani dokument po kojem djeluje - naziv inicijative, popis sa osobnim podacima (ime i prezime, datum i godina rođenja, OIB, kontakt telefon i adresa e-pošte) i vlastoručnim potpisima 3 do 5 pojedinaca.

# **2.Što se može prijaviti?**

1. Inicijative kojima mladi osmišljenim aktivnostima i programima za razvoj zajednice potiču razvoj aktivnog građanstva.
2. Inicijative koje trebaju biti odraz stvarnih potreba zajednice u kojoj će se aktivnosti provoditi te snaga i resursa kojima zajednica raspolaže. Ovo je jamstvo da će zajednica podržati inicijativu, što će značajno unaprijediti djelotvornost iste. Zato je važno u proces razvoja uključiti sve one koji bi mogli biti zainteresirani za sudjelovanje (građane, poduzeća, obrtnike, škole, knjižnice i dr.).
3. Inicijative koje uključuju aktivnosti u koje su uključene marginalizirane skupine sa područja grada te inicijative koje uključuju aktivnosti zaštite okoliša.
4. Inicijative za poboljšanje uvjeta života mladih u gradu Šibeniku,
5. Aktivnosti koje pridonose povezivanju većeg broja pojedinaca, organizacija civilnog društva, drugih institucija i organizacija koje sudjeluju u inicijativi s ciljem rješavanja relevantnog i aktualnog problema u gradu Šibeniku.

# **3. Što se ne može prijaviti?**

-Inicijative koje uključuju financijska sredstva za kupnju i raspodjelu humanitarne pomoći;

-Inicijative kojima se isključivo traže investicijska ulaganja za izgradnju ili adaptaciju objekata koji nisu otvoreni za građane/-ke;

-Inicijative čija je svrha stjecanje osobne koristi članova/članica neformalnih skupina;

-Inicijative koje isključivo imaju profitnu odnosno komercijalnu svrhu;

-Inicijative kojima se traže sredstva s ciljem daljnje dodjele drugim korisnicima putem javnih natječaja ili drugih oblika dodjele.

**4.Trajanje inicijative:** do 5 mjeseci, s početkom provedbe od 1. prosinca 2023. godine, a s rokom izvršenja najkasnije do 01 travnja 2023. godine.

**5. Visina financijske podrške:** do 2.000,00 eura.

# **6. Kako se prijaviti?**

* popunjen kratki Opisni obrazac i Obrazac proračuna
* popunjen i potpisan obrazac Izjave članova/-ica neformalne skupine mladih.
* potvrda o nekažnjavanju po članu/-ici neformalne skupine mladih (za osobe starije od 18 godina)

**Načela na kojima se moraju temeljiti inovativne inicijative neformalnih skupina mladih koje**

**će biti podržane kroz Javni natječaj:**

-**lokalna rješenja:** Opredijeljenost da se prepoznaju i koriste vlastiti ljudski, prirodni, kulturni i

gospodarski resursi koji vode zajednicu u napredak;

-**lokalna korist**: Snažno i uspješno uključivanje zajednice ovisi o tome koje će konkretne koristi

ljudi imati od provođenja inovativne inicijative;

- **sudjelovanje u procesu planiranja:** Osigurava podršku u ispunjenju zacrtanih ciljeva i

dugoročnu održivost rezultata inovativnih inicijativa;

-**postupni pristup:** Ostvarivi ciljevi vode vidljivim rezultatima koji će izgraditi samopouzdanje i

pozitivan stav te potaknuti nove inicijative;

- **lokalna partnerstva:** Povjerenje, otvorenost i podjela odgovornosti među članovima skupine

uključenim u zajedničku inicijativu vodi k uspjehu;

-**lokalni aktivizam:** Oni koji znaju što i kako postići i u koje ljude imaju povjerenje će ohrabriti

ostale da se uključe;

-**volonterski rad:** Pruža zadovoljstvo druženja, ponos zbog sudjelovanja u nečemu korisnom za

zajednicu te gradi povjerenje neophodno za buduće inicijative.

Za prijavu projekta/programa/aktivnosti „Neformalnih akcija i inicijativa mladih“ Javni natječaj dostupan je na mrežnim stranicama <https://gov.sibenik.hr/obavijesti/javni-natjecaj-neformalne-akcije-i-inicijative-mladih-grada-sibenika-za-2023/419.html> .

**Sve zainteresirane neformalne skupine i inicijative mladih svoje programe, projekte ili aktivnosti mogu prijaviti isključivo putem e – maila: neformalne.inicijative@sibenik.hr**

# **6.1. Obrasci za prijavu programa, projekata i aktivnosti**

***Aktivnosti i inicijative prijavljuju se na propisanim obrascima koji su sastavni dio ovih Uputa i Natječaja. Obrasci za prijavu programa, projekata i aktivnosti su obrazac opisa programa/ projekata/aktivnosti i obrazac proračuna programa/projekta/aktivnosti te Izjava članova/-ica neformalne skupine mladih.***

# **7. PROCJENA PRIJAVA I DONOŠENJE ODLUKE O DODJELI SREDSTAVA**

# **7.1. Pregled prijava u odnosu na propisane uvjete Javnog natječaja**

Povjerenstvo za procjenu kvalitete programa/projekata/aktivnosti sastoji se od 3 člana.. Članovi Povjerenstva ne smiju biti u sukobu interesa o čemu moraju potpisati posebnu izjavu.

*Provjera ispunjavanja propisanih uvjeta Javnog natječaja ne smije trajati duže od sedam dana od dana isteka roka za podnošenje prijava na Javni natječaj, nakon čega će Povjerenstvo donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne- ispunjavanja propisanih (formalnih) uvjeta javnog natječaja.*

Sve neformalne skupine i inicijative mladih čije prijave budu odbijene iz razloga neispunjavanja propisanih uvjeta, o toj činjenici bit će obaviještene pisanim putem u roku od najviše osam dana od dana donošenja odluke.

Pod pisanom korespondencijom u smislu odredbi ove točke smatra se komunikacija putem službene adrese e-pošte koju je prijavitelj naveo u svojoj prijavi na Javni natječaj.

U postupku administrativne kontrole, odnosno provjere ispunjavanja formalnih uvjeta natječaja provjerava se:

- je li prijava dostavljena na pravi Javni natječaj i u zadanom roku,

- je li zatraženi iznos sredstava unutar financijskih pragova postavljenih u Javnom natječaju,

- je li lokacija provedbe projekta prihvatljiva,

- jesu li dostavljeni svi obvezni obrasci,

- jesu li dostavljeni obrasci ovjereni na odgovarajući način,

- jesu li ispunjeni drugi formalni uvjeti natječaja.

# **7.2. Procjena prijava koje su zadovoljile propisane uvjete javnog natječaja**

Povjerenstvo za procjenu kvalitete programa/projekata/aktivnosti u postupku ocjenjivanja ocjenjuje prijave koje su ispunile uvjete Javnog natječaja.

Članovi povjerenstva obvezni su potpisati i izjavu o nepristranosti i povjerljivosti.

O prijedlogu za odobravanje financijskih sredstava za aktivnosti i inicijative mladih odlučuje Gradonačelnik Grada Šibenika, a Odluka o financiranju programa/projekata/aktivnosti je konačna.

# **7.3. Obavijest o donesenoj odluci o dodjeli financijskih sredstava**

Nakon donošenja odluke o programima/projektima/aktivnostima kojima će se odobriti financijska sredstva, nadležni upravni odjel će javno objaviti rezultate Javnog natječaja na službenoj web stranici Grada Šibenika www.sibenik.hr i na Oglasnoj ploči Grada Šibenika.

Grad Šibenik će u roku 8 dana od donošenja odluke o odobravanju financijskih sredstava obavijestiti prijavitelje čiji prijedlozi programa/projekata/aktivnosti nisu prihvaćeni za financiranje.

# **8. POPIS NATJEČAJNE DOKUMENTACIJE**

1. Opisni obrazac programa/projekata/aktivnosti i proračun
2. Obrazac Izjave članova/-ica neformalne skupine mladih